CELEX: 32016R0005
Language: bg
Date: 2016-01-05 00:00:00
Title: Регламент (ЕС) 2016/5 на Комисията от 5 януари 2016 година за изменение на Регламент (ЕС) № 748/2012 по отношение на изпълнението на съществените изисквания за опазване на околната среда (Текст от значение за ЕИП)

6.1.2016   
            
            
               BG
            
            
               Официален вестник на Европейския съюз
            
            
               L 3/3
            
         РЕГЛАМЕНТ (ЕС) 2016/5 НА КОМИСИЯТА
   от 5 януари 2016 година
   за изменение на Регламент (ЕС) № 748/2012 по отношение на изпълнението на съществените изисквания за опазване на околната среда
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 6, параграф 2 от него,
   като има предвид, че:
   
               (1)
            
            
               Съгласно член 6, параграф 1 от Регламент (ЕО) № 216/2008 продуктите, частите и приборите следва да отговарят на изискванията за защита на околната среда, съдържащи се в томове I и II от приложение 16 към Конвенцията за международно гражданско въздухоплаване (наричана по-нататък „Чикагската конвенция“), приложима към 17 ноември 2011 г., с изключение на допълненията към приложение 16. Тези изисквания са въведени в правото на Съюза с Регламент (ЕС) № 748/2012 на Комисията (2).
            
         
               (2)
            
            
               През 2014 г. томове I и II от приложение 16 към Чикагската конвенция бяха изменени с въвеждането на нови стандарти за шума.
            
         
               (3)
            
            
               Поради това Регламент (ЕС) № 748/2012 следва да бъде съответно изменен.
            
         
               (4)
            
            
               Мерките, предвидени в настоящия регламент, се основават на становището, издадено от Европейската агенция за авиационна безопасност в съответствие с член 17, параграф 2, буква б) и член 19, параграф 1 от Регламент (ЕО) № 216/2008.
            
         
               (5)
            
            
               Мерките, предвидени в настоящия регламент, са в съответствие със становището на комитета, създаден съгласно член 65 от Регламент (ЕО) № 216/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение I (част 21) към Регламент (ЕС) № 748/2012 точка 21.А.18, буква а) се заменя със следното:
   
      
                  „а)
               
               
                  Приложимите изисквания за шум при издаване на типов сертификат за въздухоплавателно средство са предписани съгласно разпоредбите на глава 1 от приложение 16, том I, част II на Чикагската конвенция и:
                  
                              1.
                           
                           
                              за дозвукови реактивни самолети — в том I, част II, глави 2, 3, 4 и 14, както се прилага;
                           
                        
                              2.
                           
                           
                              за витлови самолети — в том I, част II, глави 3, 4, 5, 6, 10 и 14, както се прилага;
                           
                        
                              3.
                           
                           
                              за хеликоптери — в том I, част II, глави 8 и 11, както се прилага;
                           
                        
                              4.
                           
                           
                              за свръхзвукови самолети — в том I, част II, глава 12, както се прилага; както и
                           
                        
                              5.
                           
                           
                              за въздухоплавателни средства с накланящо се носещо витло — в том I, част II, глава 13, както се прилага.“
                           
                        
            
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 79, 13.3.2008 г., стр. 1.
   
      (2)  Регламент (ЕС) № 748/2012 на Комисията от 3 август 2012 г. за определяне на правила за прилагане на сертифициране за летателна годност и за опазване на околната среда на въздухоплавателни средства и свързани с тях продукти, части и оборудване, както и за сертифициране на проектантски и производствени организации (ОВ L 224, 21.8.2012 г., стр. 1).